El Mapa contribueix a millorar la presa de decisions en allò que afecta el desenvolupament i l'adequació dels serveis.
La necessitat i la voluntat d'assolir una alta acceptació de les propostes i que aquestes fossin fruit del debat obligava a dissenyar etapes de participació i discussió en paral·lel al procés d'elaboració.
El Mapa s'actualitzarà periòdicament.
El plantejament és de planificació contínua, observant tot allò que succeeix, treballant amb profunditat en els nous temes que passin a ser prioritaris o crítics en termes d'impacte i actualitzant aquelles parts que periòdicament poden millorar en qualitat.
Així doncs, en les properes actualitzacions s'incorporaran nous criteris de planificació com a resultat del treball d'estudi i discussió sobre àmbits concrets.
Es disposa d'un marc de treball basat en:
Les línies estratègiques que es presenten a continuació són de referència per al conjunt del sistema en el procés per adaptar els serveis a les necessitats de la població, és a dir, n'han de ser les guies.
Política de salut i política de serveis: orientació per prioritats i amb objectius comuns per a tot el sistema
Relacionar la política de salut i la política de serveis per consolidar una visió comuna i sistèmica de la salut i els serveis, tant en relació amb els àmbits implicats (salut pública, atenció sanitària i atenció social) com amb els protagonistes i agents que hi actuen (individus, comunitat, professionals, organitzacions de serveis, institucions sanitàries i no sanitàries).
Els ciutadans: paper de protagonistes
Donar als ciutadans un paper de protagonistes, donar informació clara sobre les possibilitats i resultats del sistema, donar la possibilitat de participar en la presa de decisions, donar el dret de tenir en compte la seva situació i el seu context específic i l'obligació d'assumir les seves pròpies responsabilitats.
La interacció entre professionals i pacients: el valor real de l'atenció
Facilitar que la relació entre professionals, pacients i cuidadors es produeixi en les millors condicions i permeti aconseguir els millors resultats en termes de salut, satisfacció i reconeixement.
L'atenció a les persones: atenció integral i continuïtat assistencial; de la fragmentació dels serveis a la integració
Integrar l'atenció a la salut, ja que aquesta està relacionada amb múltiples fenòmens (hàbits i estils de vida, condicionants ambientals, factors genètics i condicions socials), i promoure la continuïtat assistencial perquè hi intervinguin diversos professionals i dispositius.
Col·laboració entre equips de professionals: xarxes multicèntriques
Impulsar un model organitzatiu de serveis clínics que permeti la compartició d'equips professionals, crear treball en xarxa per mantenir la competència dels professionals i assegurar la disponibilitat i l'estabilitat dels equips, així com l'efectivitat del sistema.
El desenvolupament professional: per a la qualitat de l'atenció i el prestigi de la pràctica clínica
Reconèixer la contribució dels professionals de la salut a l'atenció de les persones i atorgar autonomia als professionals, són elements per garantir la qualitat de l'atenció, al mateix temps que permeten assentar els valors del professionalisme i aconseguir una satisfacció superior.
Les tecnologies de la informació: com a suport a la presa de decisions clíniques i com a eina de relació entre professionals i serveis
Desplegar les tecnologies de la informació i la comunicació (TIC) en el camp de la salut com a eines fonamentals per gestionar el coneixement i per desenvolupar un grau de comunicació que afavoreixi la col·laboració.
L'accessibilitat, la qualitat i l'eficiència: allò que és efectiu, allà on sigui adequat, a temps i com més a prop, millor
Continuar amb la proximitat dels serveis, especialment per aquells que tenen una freqüència més alta, però tenint en compte que la qualitat i el cost d'algunes actuacions fa que en alguns casos sigui convenient la concentració, tot establint una ordenació dels fluxos per garantir l'equitat d'accés i resultat.
El funcionament dels serveis: els ciutadans, les institucions, els professionals i les organitzacions tenen la paraula
Potenciar nous mecanismes de participació que ajudin a ajustar el funcionament dels serveis fent confluir les preferències, els coneixements i les possibilitats dels ciutadans, les institucions que els representen, els professionals i les organitzacions de serveis.
L'avaluació: per retre comptes i per actuar
Impulsar l'avaluació com a progrés del sistema públic i com a millora en la presa de decisions.
La definició de criteris de planificació s'ha fet des d'una doble perspectiva.
D'una banda, s'han elaborat els criteris específics segons la tipologia de serveis i s'han recollit nous enfocaments sobre el model assistencial, resultat de la discussió sobre línies estratègiques, tendències de futur i problemes identificats.
D'una altra banda, s'ha treballat amb un nivell de profunditat més elevat en els àmbits prioritzats pel Departament de Salut en forma de plans directors i plans estratègics d'ordenació de serveis.
Criteris de planificació dels serveis sanitaris i sociosanitaris:
La planificació de serveis en relació amb els plans directors del Departament de Salut i els plans estratègics d'ordenació de serveis: